Kisrepülõ csapódott a toronyházba
Feltehetõen egy baseballjátékos kisrepülõgépe ütközött helyi idõ szerint tegnap délután egy New York-i felhõkarcolóba. A helyszínen négy halottról beszéltek. Bár a helyiek több kísérteties hasonlóságot fedeztek fel a 2001-es tragédiával, az FBI kizárta a terrortámadást.
(Kiküldött munkatársainktól.)
Kisrepülõ csapódott helyi idõ szerint tegnap délután három óra körül egy 50 emeletes New York-i lakóépületbe, Manhattan északkeleti részén. A gép a 40–42. szint környékére fúródott. Az emeleten és környékén tûz keletkezett, amit a kivezényelt tûzoltók röviddel az ütközés után megfékeztek.
A Kisalföld tudósítóit, akik közvetlenül a becsapódás után érkeztek a helyszínre, hatalmas káosz fogadta. Az utcákat tûzoltóautók tömege árasztotta el, beállt a forgalom, a rendõrök azon igyekeztek, hogy lezárják a helyszínt a kíváncsi bámészkodók elõl és hogy utat nyissanak a bedugult jármûveknek. Az embereken nem volt érzékelhetõ a pánik, telefonáltak, fényképeztek. A híradások percrõl percre új információkkal bombázták az amerikaiakat, sokan autójukban ülve hallgatták a híreket, már csak azért is, mert ömlött az esõ. A Manhattan felett gomolygó délutáni ködöt még ijesztõbbé tette az épületbõl felszálló kormos füst és a körözõ helikopterek látványa.
Bár semmi nem utalt a tragédia délutánján terrortámadásra és az FBI is kizárta ennek lehetõségét, nem véletlen, hogy párhuzamot kerestek az amerikaiak a Világkereskedelmi Központ lerombolása és e között az eset között, hiszen mindkettõ 11-én történt, a gazdagok lakta drága apartmanház ráadásul nyolc kilométerre van a megsemmisült tornyoktól és mindössze két és fél kilométerre a város egyik legfontosabb épületétõl, az ENSZ székházától, ahol két napja nyílt meg a gyõri sebész, dr. Pellek Sándor fotókiállítása. A helyiek nem bocsátkoznak találgatásokba, hogyan kerülhetett repülõ a házak közé, hiszen sok pilóta kápráztatja el ügyességével a városnézõ ismerõsöket Manhattan felhõkarcolói között. A Kisalföld tudósítója egy magyar származású amerikaival beszélt a helyszínen, aki elmondta: õ maga is gyakran repül a környéken, nem nehéz felszállási engedélyhez jutni. Ez egy olyan légi folyosó, amelynek használatához ni ncs szükség elõzetes kérelemre. A lélekvesztõ mutatványokkal amatõrnek eszébe sem jutna megpróbálkozni. Az bizonyosnak tûnt lapzártánkkor, hogy a gépet Cory Lidle, a New York Yankees baseballcsapatának 34 éves játékosa vezette, aki a helyiek szerint mindössze hét hónapja kapott repülési engedélyt. Nem zárható ki az öngyilkosság sem. A Kisalföld által megkérdezett amerikai magyar szintén a becsapódott típusú – Cirrus SR20-as – kisgéppel rendelkezik, így tudja, hogy a pilóta rendelkezésére áll egy ejtõernyõ. Azonban ha most valóban baleset történt, nem volt idõ kiugrani sem. Erre utal egyébként az is, hogy a repülõ röviddel a New Jerseybõl való felszállás után, közvetlenül a becsapódás elõtt vészjelzést adott le, valószínûleg üzemanyag-probléma miatt. A CNN szerint a földön is tûz volt, mert az üzemanyag kifolyt. Szemtanúk szerint autók is égtek. Az amerikai nagyvárosok légterébe – elõvigyázatosságra hivatkozva – vadászgépeket küldtek fel.